**A magánfőiskolák közül a BKF a legvonzóbb**

*Budapest, 2015. április 8. –* **Ebben a tanévben közel négyezren szeretnének az ország legnépszerűbb magánfőiskoláján továbbtanulni. 2015-ben 12 százalékkal többen jelentkeztek a Budapesti Kommunikációs és Üzleti Főiskolára, mint a megelőző évben.**

Kommunikáció, művészet, turizmus és gazdaság – továbbra is a slágerterületek a felvételizők körében – ezt mutatják a BKF-re beadott jelentkezések. A legnépszerűbb szakok közül valamennyi gazdaságtudományi képzési területhez tartozó szak elindul, pénzügy szakra pedig idén először jelentkezhettek a diákok. Országosan a jelentkezések számát tekintve az intézmény művészeti és vizuális szakjai is a toplista élén szerepelnek, legtöbben a fotográfiát és a mozgóképművész szakot választják.

A Budapesti Kommunikációs és Üzleti Főiskolán a tavalyi adatokhoz képest 12 százalékkal nőtt az alapképzésekre jelentkezők száma, idén összesen 3782 jelentkezés érkezett. Tavaly óta 64 százalékkal nőtt az angol nyelvű képzések iránt az érdeklődés. A mesterképzésekre 6 százalékkal, a felsőoktatási szakképzésekre 16 százalékkal több jelentkezés érkezett, valamint 4 százalékos növekedést mértek a levelező képzési forma iránt érdeklődők körében.

**További információ:**

Dora Tóth Andrea
Mobil: +36 30 466 1591

E-mail:**andrea.doratoth@avantgarde.hu**

**A Budapesti Kommunikációs és Üzleti Főiskoláról:**

A Budapesti Kommunikációs és Üzleti Főiskola Magyarország legnagyobb magánkézben lévő főiskolája. Az intézményben 2 karon, 4 fő képzési területen – kommunikáció, üzlet, turizmus és művészet – folyik képzés, alap- és mesterfokon, illetve másoddiplomás képzési szinten. A főiskolának jelenleg közel 7000 hallgatója van, akik 2011-től már nemcsak a fővárosban, hanem Hódmezővásárhelyen, a BKF Regionális Tudásközpontjában is részt vehetnek az oktatásban. A BKF jelenleg 60 külföldi intézménnyel tart fent partneri kapcsolatot 27 országban több mint 300 ösztöndíjas helyet kínálva – többek között Egyesült Királysággal, az Egyesült Államokkal, illetve Kínával is. Képességfejlesztő tréningrendszere egyedülálló itthon. Az intézmény 2001 óta meghatározó és folyamatosan növekvő szereplője a hazai felsőoktatásnak. Tevékenysége elismeréseként 2011-ben és 2012-ben is elnyerte a Superbrands védjegyet.

[**www.bkf.hu**](http://www.bkf.hu)